plato-philosophy.philebus 64
ἀλλʼ ἅς τε ἡδονὰς ἀληθεῖς καὶ καθαρὰς εἶπες , σχεδὸν οἰκείας ἡμῖν νόμιζε , καὶ πρὸς ταύταις τὰς μεθʼ ὑγιείας καὶ τοῦ σωφρονεῖν , καὶ δὴ καὶ συμπάσης ἀρετῆς ὁπόσαι καθάπερ θεοῦ ὀπαδοὶ γιγνόμεναι αὐτῇ συνακολουθοῦσι πάντῃ , ταύτας μείγνυ · τὰς δʼ ἀεὶ μετʼ ἀφροσύνης καὶ τῆς ἄλλης κακίας ἑπομένας πολλή που ἀλογία τῷ νῷ μειγνύναι τὸν βουλόμενον ὅτι καλλίστην ἰδόντα καὶ ἀστασιαστοτάτην μεῖξιν καὶ κρᾶσιν , ἐν ταύτῃ μαθεῖν πειρᾶσθαι τί ποτε ἔν τʼ ἀνθρώπῳ καὶ τῷ παντὶ πέφυκεν ἀγαθὸν καὶ τίνα ἰδέαν αὐτὴν εἶναί ποτε μαντευτέον . ἆρʼ οὐκ ἐμφρόνως ταῦτα καὶ ἐχόντως ἑαυτὸν τὸν νοῦν φήσομεν ὑπέρ τε αὑτοῦ καὶ μνήμης καὶ δόξης ὀρθῆς ἀποκρίνασθαι τὰ νῦν ῥηθέντα ; παντάπασι μὲν οὖν . ἀλλὰ μὴν καὶ τόδε γε ἀναγκαῖον , καὶ οὐκ ἄλλως ἄν ποτε γένοιτο οὐδʼ ἂν ἕν . τὸ ποῖον ; ὧι μὴ μείξομεν ἀλήθειαν , οὐκ ἄν ποτε τοῦτο ἀληθῶς γίγνοιτο οὐδʼ ἂν γενόμενον εἴη . πῶς γὰρ ἄν ; οὐδαμῶς . ἀλλʼ εἴ τινος ἔτι προσδεῖ τῇ συγκράσει ταύτῃ , λέγετε σὺ καὶ Φίληβος . ἐμοὶ μὲν γὰρ καθαπερεὶ κόσμος τις ἀσώματος ἄρξων καλῶς ἐμψύχου σώματος ὁ νῦν λόγος ἀπειργάσθαι φαίνεται . καὶ ἐμοὶ τοίνυν , ὦ Σώκρατες , οὕτω λέγε δεδόχθαι . ἆρʼ οὖν ἐπὶ μὲν τοῖς τοῦ ἀγαθοῦ νῦν ἤδη προθύροις τῆς οἰκήσεως ἐφεστάναι λέγοντες ἴσως ὀρθῶς ἄν τινα τρόπον φαῖμεν ; ἐμοὶ γοῦν δοκεῖ . τί δῆτα ἐν τῇ συμμείξει τιμιώτατον ἅμα καὶ μάλιστʼ αἴτιον εἶναι δόξειεν ἂν ἡμῖν τοῦ πᾶσιν γεγονέναι προσφιλῆ τὴν τοιαύτην διάθεσιν ; τοῦτο γὰρ ἰδόντες μετὰ τοῦτʼ ἐπισκεψόμεθα εἴθʼ ἡδονῇ εἴτε τῷ νῷ προσφυέστερον καὶ οἰκειότερον ἐν τῷ παντὶ συνέστηκεν . ὀρθῶς · τοῦτο γὰρ εἰς τὴν κρίσιν ἡμῖν ἐστι συμφορώτατον . καὶ μὴν καὶ συμπάσης γε μείξεως οὐ χαλεπὸν ἰδεῖν τὴν αἰτίαν , διʼ ἣν ἢ παντὸς ἀξία γίγνεται ἡτισοῦν ἢ τὸ παράπαν οὐδενός . πῶς λέγεις ; οὐδείς που τοῦτο ἀνθρώπων ἀγνοεῖ . τὸ ποῖον ; ὅτι μέτρου καὶ τῆς συμμέτρου φύσεως μὴ τυχοῦσα ἡτισοῦν καὶ ὁπωσοῦν σύγκρασις πᾶσα ἐξ ἀνάγκης ἀπόλλυσι τά τε κεραννύμενα καὶ πρώτην αὑτήν · οὐδὲ γὰρ κρᾶσις ἀλλά τις ἄκρατος συμπεφορημένη ἀληθῶς ἡ τοιαύτη γίγνεται ἑκάστοτε ὄντως τοῖς κεκτημένοις συμφορά . ἀληθέστατα . νῦν δὴ καταπέφευγεν ἡμῖν ἡ τοῦ ἀγαθοῦ δύναμις εἰς τὴν τοῦ καλοῦ φύσιν · μετριότης γὰρ καὶ συμμετρία κάλλος δήπου καὶ ἀρετὴ πανταχοῦ συμβαίνει γίγνεσθαι . πάνυ μὲν οὖν . καὶ μὴν ἀλήθειάν γε ἔφαμεν αὐτοῖς ἐν τῇ κράσει μεμεῖχθαι . πάνυ γε .
Lemmas: ἀλλά ὅς τε ἡδονή ἀληθής καί καθαρός λέγω , σχεδόν οἰκεῖος ἐγώ νομίζω , καί πρός οὗτος ὁ μετά ὑγίεια καί ὁ σωφρονέω , καί δή καί σύμπας ἀρετή ὁπόσος καθά θεός ὀπηδός γίγνομαι αὐτός συνακολουθέω πάντῃ , οὗτος μείγνυμι · ὁ δέ ἀεί μετά ἀφροσύνη καί ὁ ἄλλος κακία ἕπομαι πολύς που ἀλογία ὁ νόος μείγνυμι ὁ βούλομαι ὅτι καλός ὁράω καί ἀστασίαστος μεῖξις καί κρᾶσις , ἐν οὗτος μανθάνω πειράω τίς ποτέ ἐν τε ἄνθρωπος καί ὁ πᾶς φύω ἀγαθός καί τίς ἰδέα αὐτός εἰμί ποτέ μαντευτέον . ἆρα οὐ ἔμφρων οὗτος καί ἐχόντως ἑαυτοῦ ὁ νόος φημί ὑπέρ τε ἑαυτοῦ καί μνήμη καί δόξα ὀρθός ἀποκρίνω ὁ νῦν λέγω ; παντάπασι μέν οὖν . ἀλλά μήν καί ὅδε γε ἀναγκαῖος , καί οὐ ἄλλος ἄν ποτέ γίγνομαι οὐδέ ἄν εἷς . ὁ ποῖος ; ὅς μή μείγνυμι ἀλήθεια , οὐ ἄν ποτέ οὗτος ἀληθής γίγνομαι οὐδέ ἄν γίγνομαι εἰμί . πῶς γάρ ἄν ; οὐδαμῶς . ἀλλά εἰ τις ἔτι προσδέω ὁ σύγκρασις οὗτος , λέγω σύ καί Φίληβος . ἐγώ μέν γάρ καθαπερεί κόσμος τις ἀσώματος ἄρχω καλός ἔμψυχος σῶμα ὁ νῦν λόγος ἀπεργάζομαι φαίνω . καί ἐγώ τοίνυν , ὦ Σωκράτης , οὕτως λέγω δοκέω . ἆρα οὖν ἐπί μέν ὁ ὁ ἀγαθός νῦν ἤδη πρόθυρον ὁ οἴκησις ἐφίστημι λέγω ἴσως ὀρθός ἄν τις τρόπος φημί ; ἐγώ γοῦν δοκέω . τίς δῆτα ἐν ὁ σύμμειξις τίμιος ἅμα καί μάλα αἴτιος εἰμί δοκέω ἄν ἐγώ ὁ πᾶς γίγνομαι προσφιλής ὁ τοιοῦτος διάθεσις ; οὗτος γάρ ὁράω μετά οὗτος ἐπισκοπέω εἴτε ἡδονή εἴτε ὁ νόος προσφυής καί οἰκεῖος ἐν ὁ πᾶς συνίστημι . ὀρθός · οὗτος γάρ εἰς ὁ κρίσις ἐγώ εἰμί σύμφορος . καί μήν καί σύμπας γε μεῖξις οὐ χαλεπός ὁράω ὁ αἰτία , διά ὅς ἤ πᾶς ἄξιος γίγνομαι ὅστις ἤ ὁ παράπαν οὐδείς . πῶς λέγω ; οὐδείς που οὗτος ἄνθρωπος ἀγνοέω . ὁ ποῖος ; ὅτι μέτρον καί ὁ σύμμετρος φύσις μή τυγχάνω ὅστις καί ὁπωσοῦν σύγκρασις πᾶς ἐκ ἀνάγκη ἀπόλλυμι ὁ τε κεράννυμι καί πρῶτος ἑαυτοῦ · οὐδέ γάρ κρᾶσις ἀλλά τις ἄκρατος συμφορέω ἀληθής ὁ τοιοῦτος γίγνομαι ἑκάστοτε ὄντως ὁ κτάομαι συμφορά . ἀληθής . νῦν δή καταφεύγω ἐγώ ὁ ὁ ἀγαθός δύναμις εἰς ὁ ὁ καλός φύσις · μετριότης γάρ καί συμμετρία κάλλος δήπου καί ἀρετή πανταχοῦ συμβαίνω γίγνομαι . πάνυ μέν οὖν . καί μήν ἀλήθεια γε φημί αὐτός ἐν ὁ κρᾶσις μείγνυμι . πάνυ γε .